Иван Вазов
Май

chitanka.info

Цветен май настана,

всичко е засмено,

полето, балкана

лъскат във зелено.

В градините млади

рози разцъфтели.

В горските прохлади

славеи запели.

Благодат и радост!

Празник на цветята!

Колко жива сладост

вей от небесата!

И сърце забравя

грижи и неволи,

иска да се радва,

иска да се моли…

Издание:

Иван Вазов. Синият синчец

Редактор: Методи Бежански

Художник: Мира Йовчева

Издателство „Народна младеж“, София, 1975

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.